
	Частична предварителна оценка на въздействието

	Институция:
Община Куклен
	Нормативен акт:
Наредба за изменение и допълнение на Наредба за общинската собственост 

	Лице за контакт:
Главен юрисконсулт Мария Генова
	Телефон и ел. поща:
тел.: 03115/2120
ел. адрес: kmet@kuklen.org

	1. Проблем/проблеми за решаване: 
Проблем 1 
Въвеждането на еврото като парична единица в Република България, което ще се осъществи на основание Решение на Съвета на Европейския съюз за приемането на еврото от Република България, съгласно чл. 140, параграф 2 от Договора за функционирането на Европейския съюз, изисква промени в действащото местно законодателство на общинско ниво, с оглед адаптирането му към новата парична единица. В § 6, ал. 1, т. 2 от Преходните и заключителни разпоредби на Закона за въвеждане на еврото в Република България е предвидено задължение за органите на местното самоуправление в 6-месечен срок от влизането в сила на закона да предприемат мерки по изменения и допълнения в подзаконови си актове-наредби, необходими за изпълнението на закона във връзка с въвеждане на еврото като парична единица в Република България. В проекта се предвижда и промяна на наименованието на наредбата, като се допълва номер, с оглед и съобразявайки се с номерирането на другите наредби, действащи в общината.

	2. Цели:
Цел 1
Целта на проекта на Наредба за изменение и допълнение на Наредба за общинската собственост е да бъде приведена наредбата в съответствие със Закона за въвеждане на еврото в Република България и е в изпълнение на Националния план за въвеждане на еврото в Република България. В проекта е предвидена промяна на наименованието, обективираща въвеждане на номер на нормативния акт, с оглед  яснота и улеснение при работа с нормативната база от местно значение на община Куклен.   

	3. Заинтересовани страни: 
Община Куклен
Общински съвет Куклен
Заинтересовани лица, органи и неправителствени организации
Всички граждани, юридически лица и предприятия

	4. Варианти на действие. Анализ на въздействията:
Налице са следните два варианти на регулативна намеса:

	4.1. По проблем 1:

	Вариант 1 „Без действие“:
Описание: При този вариант няма да има адаптиране на наредбата с изискванията за въвеждането на еврото в страната, като официална валута от Република България, съгласно Закона за въвеждане на еврото в Република България.
Проблемът не би могъл да се реши в рамките на съществуващото законодателство от местно значение в рамките на община Куклен.
Положителни (икономически/социални/екологични) въздействия:
Няма
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия: 
Няма
Административна тежест: 
Няма
Вариант 2 „Приемане на проекта на Наредбата“:
Описание: Проектът цели изпълнение на изискванията на Закона за въвеждане на еврото в Република България. Приемането на Закона за въвеждането на еврото в Република България създаде нормативната рамка, регулираща процеса по смяна на официалната парична единица, като съпътстващите изменения на подзаконовите актове на местно ниво следва да бъдат извършени като част от дейността по подготовката за въвеждане на еврото в Република България при стриктно спазване на Националния план за въвеждане на еврото в Република България. Промените в наредбата са от техническо естество, свързани с представяне на стойностите на санкциите в евро, съгласно разпоредбите на чл. 12 и чл. 13 от Закона за въвеждане на еврото в Република България и в съответствие с разпоредбите на Регламент (ЕО) № 974/98. Отделно се цели с проекта, да се въведе номер на нормативния акт, с оглед яснота и улеснение при прилагането и изпълнението на предвидените правила и норми в него.
Положителни (икономически/социални/екологични) въздействия:
Постигане на яснота в санкционните норми в наредбата и нейното наименование.
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия:  
Няма
Административна тежест: 
Няма

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2  „ Приемане на проекта на Наредбата “

	Ефективност
	Цел 1: Целта на проекта на Наредбата 
	ниска
	висока

	

	

	Ефикасност
	Цел 1:  Целта на проекта на Наредбата

	ниска
	висока

	

	

	

	Съгласуваност
	Цел 1: Целта на проекта на Наредбата

	ниска
	висока

	

	




	6. Избор на препоръчителен вариант:
По проблем 1: Вариант 2 „Приемане на проекта на Наредбата“
Приемането на наредбата за изменение и допълнение ще е в полза на всички заинтересовани страни, органи и организации и ще се постигне по-голяма яснота и точност, касаещо изпълнение на изискванията на Закона за въвеждане на еврото в Република България.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):

Няма ефект.
Административната тежест от приемане на проекта на наредбата няма да се увеличи, нито да се намали.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
Не
Предлаганият проект няма да доведе до въвеждане на нов регулаторен режим и не се предвиждат и въвеждат допълнителни регулации.

	6.3. Създават ли се нови регистри от прилагането на препоръчителния вариант (включително по отделните проблеми)?
Не
Предлаганият проект на наредба за изменение  не предвижда и не въвежда нови регистри.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?
Проектът незасяга микро, малки и средни предприятия.

	6.5. Потенциални рискове от прилагането на препоръчителния вариант (включително по отделните проблеми):
Не се установяват потенциални рискове при приемане на предлагания  проект, които да доведат до съдебни спорове и отговорност на община Куклен от настъпили негативни последици от проекта на подзаконовия нормативен акт и отговорност на общината по ЗОДОВ.

	7. Консултации:
Обществена консултация под формата на писмени становища, предложения и възражения ще бъде проведена по реда на чл. 26, ал. 2 от Закона за нормативните актове.
   Проектът на наредбата ще бъде публикуван за обществени консултации под формата на писмени становища, мнения и предложения на официалната страница на Община Куклен, директория “Общински съвет”, поддиректория „Проекти на нормативни актове”, и на Портала за обществени консултации.
   Ще бъдат разгледани всички постъпили становища, възражения и предложения от заинтересованите лица, органи и неправителствени организации, с оглед спазване на принципите на откритост и съгласуваност.
Заинтересованите лица, органи и неправителствени организации могат да изпращат писмените си становища, мнения и предложения на следните адреси: kmet@kuklen.org, в деловодството на Община Куклен, гр. Куклен, ул. „Александър Стамболийски” № 43, ет. 1, и на Портала за обществени консултации.
Справката за отразените становища, възражения и предложения след обществената консултация ще бъде публикувана на официалната интернет страница на Община Куклен и на Портала за обществени консултации.

	8. Приемането на нормативния акт произтича ли от правото на Европейския съюз?
Не

	9.  Изисква ли се извършване на цялостна предварителна оценка на въздействието поради очаквани значителни последици?
Не
10. Приложения:
Не се налага представяне на допълнителна информация и документи.

	11.  Информационни източници:
 -Национален план за въвеждане на еврото в Република България
- Закон за въвеждане на еврото в Република България
-Закон за общинската собственост
-Закон за местното самоуправление и местна администрация

	12. Име, длъжност, дата и подпис на длъжностно лице, отговорно за извършването на частичната предварителна оценка на въздействието:
Име и длъжност:  Мария Белчева-Кмет на община Куклен
Дата:  01.05.2025 г.
Подпис:  /п/
Име, длъжност, дата и подпис на служители изготвили частичната предварителна оценка на въздействието:
Име и длъжност: Главен юрисконсулт Мария Генова, юрисконсулт Теменужка Ганева, адв. Николай Чолаков
Дата: 01.05.2025 г.
Подпис:  /п/ /п/ /п/



2

